পূর্ণদৈর্ঘ্য প্রেম কাহিনী
পূর্ণদৈর্ঘ্য প্রেম কাহিনী হচ্ছে ২০১৩ মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি এবং প্রযোজনা করেছে ফ্রেন্ডস মুভিস ইন্টারন্যাশনাল কোম্পানি। চলচ্চিত্রটির মুখ্য চরিত্রে অভিনয় করেছেন শাকিব খান, জয়া আহসান, আরিফিন শুভ, রাজ্জাক, আনোয়ারা, দিতি ও আরোও অনেকে। এটি শাকিব খান-জয়া আহসান জুটির প্রথম চলচ্চিত্র। এটি শাকিব খান অভিনীত ২০০তম চলচ্চিত্র। চলচ্চিত্রটির দৃশ্যায়ন শুরু হয়েছিল অগাস্ট ২০১২ সালে এবং জুন ২০১৩ শেষ হয়। ১৬ই অক্টোবর ২০১৩ সালে ঈদ উল আযহায় চলচ্চিত্রটি মুক্তি পায়। চলচ্চিত্রটি দর্শক এবং সমালোচকদের কাছ থেকে বেশ প্রসংশিত হয়। ছবির দৃশ্যায়ন করা হয়েছে মালয়েশিয়া এবং বাংলাদেশের বিভিন্ন স্পটে। চলচ্চিত্রটি ২১ টি সিনেমা হলে ১০ সপ্তাহ ধরে চলেছে। পূর্ণদৈর্ঘ্য প্রেম কাহিনী ২০১৩ সালের সর্বশ্রেষ্ঠ ব্যবসাসফল চলচ্চিত্র।